ŞTIU, 24 februarie, cu Dan Pavel și Irina Ursu.
România sărbătorește de câteva sute de ani Dragobetele – simbolul dragostei și renașterii naturii – mulți îi spun Valentinul românesc, întrebarea e ce vor femeile de la bărbatul român? Primarul care nu are timp să se tundă, Nicusor Dan, oprește construcțiile haotice – blocuri fără școli, străzi și creșe și își pune în cap o industrie întreagă – 3 miliarde de euro investiții se opresc. Fenomenul copiatului distruge oameni la propriu – 49 de studenți de la drept sunt propuși spre exmatriculare și lumea evită să vorbească clar – cine ar avea curaj să fie tratat de un medic care copia la examene și cine crede în dreptatea oferită de un student care fură de mic? De Dragobete, jandarmeria a împărțit pumni cu dragoste polițiștilor care au protestat cu fumigene – România, țara tuturor posibilităților! Cât costă astăzi bunul simț? Suceava, România, arhiepiscopul Calinic face ordine printre sentimentele românilor – preoții trebuie să ceară taxe cu decență de la enoriași. Povestea singurei femei-șofer de autobuz din Iași. Nu are probleme cu mașina de 12 tone.
Juriul emisiunii a fost alcătuit din: Teona Tomoiagă, Andrei Tomescu și Katai Robert.